Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη θέση της Κοινότητας στο Συμβούλιο Σύνδεσης σχετικά με τη συμμετοχή της Σλοβενίας στο πολυετές κοινοτικό πρόγραμμα για την προώθηση της αποτελεσματικότερης χρήσης της ενέργειας, SAVE II

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στα συμπεράσματα της συνεδρίασής του της 12ης και 13ης Δεκεμβρίου 1997 στο Λουξεμβούργο, το Ευρωπαϊκό Συμβούλιο τόνισε τη σημασία συμμετοχής των υποψήφιων χωρών στα κοινοτικά προγράμματα, πράγμα που θα βοηθήσει τις χώρες αυτές να εξοικιωθούν με τις πολιτικές και τις μεθόδους εργασίας της Ένωσης.

Η ευρωπαϊκή συμφωνία ή τα συμπληρωματικά της πρωτόκολλα σχετικά με τη συμμετοχή στα κοινοτικά προγράμματα αναφέρει ρητά τον τομέα της ενέργειας ως επιλέξιμο τομέα. Επί πλέον, μεταβιβάζει το έργο του καθορισμού των όρων και προϋποθέσεων συμμετοχής στα συμβούλια σύνδεσης. Κατά συνέπεια, κατά την προετοιμασία των αποφάσεων του συμβούλιου σύνδεσης, οι ενδιαφερόμενες υπηρεσίες της Επιτροπής διεξήγαγαν επεξηγηματικές συζητήσεις με τις 10 συνδεδεμένες χώρες της Κεντρικής Ευρώπης σχετικά με τη μελλοντική τους συμμετοχή στο πρόγραμμα SAVE II, στις Βρυξέλλες το Δεκέμβριο του 1996 και στις αρχές του 1997 οι οποίες εγκρίθηκαν στις 16 Δεκεμβρίου 1996 και προβλέπουν τη συμμετοχή των συνδεδεμένων χωρών της Κεντρικής Ευρώπης (ΧΚΕ) και της Κύπρου.

Κατά τις συζητήσεις αυτές, παρεσχέθησαν πληροφορίες για το περιεχόμενο του προγράμματος και για τις προϋποθέσεις και τους τρόπους συμμετοχής των χωρών αυτών, συμπεριλαμβανομένου του κόστους συμμετοχής. Ειδικότερα, λαμβάνοντας υπόψη ότι, όπως προβλέπουν οι ευρωπαϊκές συμφωνίες ή τα συμπληρωματικά τους πρωτόκολλα, οι ΧΚΕ θα αναλάβουν οι ίδιες να καλύψουν τις δαπάνες που απορέουν από τη συμμετοχή τους και κλήθηκαν να εκτελέσουν τις αναγκαίες προβλέψεις στους προϋπολογισμούς τους για τα έτη 1998, 1999 και 2000 με βάση τις εκτιμήσεις δαπανών που θα τους παρέχει η Επιτροπή. Επί πλέον, επαναλήφθηκε η δυνατότητα που παρέχεται στις ΧΚΕ να αποσύρουν από τα κονδύλια του εθνικού τους προγράμματος Phare για τη συμπλήρωση της συνεισφοράς τους από το δικό τους προϋπολογισμό.

Το Σεπτέμβριο του 1998, η Σλοβενία επιβεβαίωσε προς την Επιτροπή την επιθυμία της να συμμετάσχει στο SAVE II και παρείχε τις αναγκαίες πληροφορίες για τη συμμετοχή της ήδη από το 1999.

Τα κύρια θέματα που αντιμετωπίσθηκαν στο συνημμένο σχέδιο απόφασης του συμβουλίου σύνδεσης στο οποίο εγκρίνονται οι όροι και προϋποθέσεις για τη συμμετοχή της Σλοβενίας στο πρόγραμμα SAVE II είναι τα εξής:

* Η Σλοβενία θα συμμετάσχει σε όλες τις δραστηριότητες του SAVE II, σύμφωνα με τους στόχους, τα κριτήρια και τις διαδικασίες του προγράμματος (παράρτημα I, σημείο 1).

* οι όροι και οι προϋποθέσεις για την υποβολή, την αξιολόγηση και την επιλογή των υποψηφιοτήτων θα είναι οι ίδιοι με τα κράτη μέλη (παράρτημα I, σημείο 2).

* θα απαιτηθεί ένας ελάχιστος αριθμός εταίρων από τα κράτη μέλη της ΕΚ για όλα τα διεθνικά έργα που πρότεινε η Σλοβενία (Παράρτημα I, σημείο 3).

* η Σλοβενία θα εξασφαλίσει τον εθνικό συντονισμό και την οργάνωση της συμμετοχής της στο SAVE II (Παράρτημα I, 4).

* οι χρηματοδοτικές συμμετοχές καθορίζονται στο παράρτημα I, σημείο 5 και στο παράρτημα II της απόφασης* σύμφωνα με το άρθρο 3 του συμπληρωματικού πρωτοκόλλου με τη Σλοβενία, η χώρα αυτή θα καταβάλει ετήσια συνεισφορά για να καλύψει το κόστος της συμμετοχής της, που θα χρηματοδοτήσει από τον ίδιο της τον εθνικό προϋπολογισμό του 1999, που όμως μπορεί να χρηματοδοτηθεί μερικά από το εθνικό της κονδύλιο Phare.

* η Σλοβενία θα συμμετάσχει στην παρακολούθηση της συμμετοχής της στο πρόγραμμα (παράρτημα I σημείο 7).

* η Σλοβενία θα κληθεί στις συνεδριάσειας συντονισμού πριν από τις συνεδριάσεις της επιτροπής SAVE* θα ενημερώνεται για τα αποτελέσματά τους (παράρτημα I, σημείο 8).

* η απόφαση θα ισχύει καθ'όλη τη διάρκεια του προγράμματος (άρθρο 2 της απόφασης).

Η έδοση απόφασης του συμβουλίου σύνδεσης που να επιτρέπει στη Σλοβενία να συμμετάσχει στο SAVE II από το 1999 θα προσφέρει την ευκαιρία ενεργούς συμμετοχής σ’αυτό το εσωτερικό κοινοτικό όργανο, ως μέρους της ενισχυμένης προενταξιακής στρατηγικής. Κατά συνέπεια, πρόκειται για πράξη σοβαρής πολιτικής σημασίας.

Για να επιτραπεί στη Σλοβενία να συμμετάσχει στο πρόγραμμα SAVE II στο εγγύς μέλλον, καλείται το Συμβούλιο να εκδώσει τη συνημένη πρόταση απόφασης για την κοινοτική θέση στα πλαίσια του συμβουλίου σύνδεσης με τη Σλοβενία όσον αφορά τη συμμετοχή της στο SAVE II.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη θέση της Κοινότητας στο Συμβούλιο Σύνδεσης σχετικά με τη συμμετοχή της Σλοβενίας στο πολυετές κοινοτικό πρόγραμμα για την προώθηση της αποτελεσματικότερης χρήσης της ενέργειας, SAVE II

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 174, σε συνδυασμό με το άρθρο 300 παράγραφος 3 πρώτο εδάφιο,

την πρόταση της Επιτροπής [1],

[1] ΕΕ C

τη γνώμη του Ευρωπαϊκού Κοινοβουλίου [2],

[2] ΕΕ C

Εκτιμώντας:

(1) ότι η Ευρωπαϊκή συμφωνία για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβενίας αφετέρου, άρχισε να ισχύει την 01.02.1999,

(2) ότι σύμφωνα με το άρθρο 106 της Ευρωπαϊκής συμφωνίας, η Σλοβενία μπορεί να συμμετέχει σε κοινοτικά προγράμματα-πλαίσια, ειδικά προγράμματα, σχέδια ή άλλες δράσεις, που αφορούν μεταξύ άλλων και τον ενεργειακό τομέα και τους όρους και τις προϋποθέσεις της συμμετοχής της Σλοβενίας στις δραστηριότητες που αναφέρονται στο παραπάνω άρθρο ενώ οι αποφάσεις θα λαμβάνονται από το Συμβούλιο Σύνδεσης,

(3) ότι η απόφαση του Συμβουλίου (96/737/EΚ) [3] της 16ης Δεκεμβρίου 1996 σχετικά με το πολυετές πρόγραμμα προώθησης της αποτελεσματικότερης χρήσης της ενέργειας στην Κοινότητα, και ιδίως το άρθρο 10, προβλέπει ότι το εν λόγω πρόγραμμα θα είναι ανοικτό στη συμμετοχή συνδεδεμένων χωρών της Κεντρικής Ευρώπης σύμφωνα με τους όρους που καθορίζονται στις συμφωνίες σύνδεσης σχετικά με τη συμμετοχή σε κοινοτικά προγράμματα.

[3] ΕΕ L 335 της 24.12.1996, σ 50

ΑΠΟΦΑΣΙΖΕΙ:

Η θέση που θα λάβει η Κοινότητα στο Συμβούλιο Σύνδεσης που έχει συσταθεί δυνάμει της Ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβενίας, αφετέρου, σχετικά με τη συμμετοχή της Σλοβενίας στο κοινοτικό πρόγραμμα αποτελεσματικότερης χρήσης της ενέργειας, SAVE II, περιέχεται στο συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο απόφασης αριθ. ..../98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβενίας, αφετέρου, της .............1998 για την έγκριση των όρων και προϋποθέσεων συμμετοχής της Σλοβενίας στο κοινοτικό πρόγραμμα αποτελεσματικότερης χρήσης της ενέργειας, SAVE II

TΟ ΣΥΜΒΟΥΛΙΟ ΣΥΝΔΕΣΗΣ

Έχοντας υπόψη την Ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβενίας, αφετέρου, και ειδικότερα το άρθρο 106 [4]

[4] ΕΕ L

Εκτιμώντας ότι σύμφωνα με το άρθρο 106 της Ευρωπαϊκής συμφωνίας, η Σλοβενία μπορεί να συμμετέχει σε κοινοτικά προγράμματα-πλαίσια, ειδικά προγράμματα, σχέδια ή άλλες δράσεις, που αφορούν μεταξύ άλλων και τον ενεργειακό τομέα και τους όρους και τις προϋποθέσεις της συμμετοχής της Σλοβενίας στις δραστηριότητες που αναφέρονται στο παραπάνω άρθρο, ενώ οι αποφάσεις θα λαμβάνονται από το Συμβούλιο Σύνδεσης,

ΑΠΟΦΑΣΙΖΕΙ:

Άρθρο 1

Η Σλοβενία θα συμμετάσχει στο πρόγραμμα SAVE II της Ευρωπαϊκής Κοινότητας σύμφωνα με τους όρους και τις προϋποθέσεις που περιλαμβάνονται στα Παραρτήματα Ι και ΙΙ και αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση θα ισχύει καθόλη τη διάρκεια του προγράμματος SAVE II.

Άρθρο 3

Η παρούσα απόφαση θα τεθεί σε ισχύ την πρώτη ημέρα του μήνα που έπεται της έγκρισής της.

(τόπος)

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Όροι και προϋποθέσεις συμμετοχής της Σλοβενίας στο πολυετές κοινοτικό πρόγραμμα αποτελεσματικότερης χρήσης της ενέργειας, SAVE II.

1. Η Σλοβενία θα συμμετάσχει σε όλες τις δράσεις του πολυετούς κοινοτικού προγράμματος αποτελεσματικότερης χρήσης της ενέργειας, SAVE II (στο εξής καλουμένου «SAVE II») συμμορφούμενη, εκτός αν προβλέπεται άλλως στην παρούσα απόφαση, προς τους στόχους, κριτήρια, διαδικασίες και προθεσμίες που καθορίζονται στην απόφαση του Συμβουλίου (96/737/EΚ) για τον καθορισμό πενταετούς προγράμματος προπαρασκευής και εφαρμογής μέτρων και δράσεων με μέθοδο αποδοτική από πλευράς κόστους για την προώθηση της αποτελεσματικότερης χρήσης της ενέργειας στην Κοινότητα.

2. Οι όροι και προϋποθέσεις υποβολής, αξιολόγησης και επιλογής των αιτήσεων που αφορούν τα επιλέξιμα θεσμικά όργανα, οργανισμούς και ιδιώτες της Σλοβενίας θα είναι οι ίδιοι με εκείνους που ισχύουν για τα επιλέξιμα θεσμικά όργανα, οργανισμούς και ιδιώτες της Κοινότητας, στο πλαίσιο της χρηματοδοτικής συνδρομής της Σλοβενίας μείον διοικητικές δαπάνες, όπως προβλέπεται στο Παράρτημα ΙΙ.

3. Όπου αυτό είναι δυνατόν, για να εξασφαλιστεί η κοινοτική διάσταση του SAVE II, τα διακρατικά σχέδια και δραστηριότητες που θα προτείνει η Σλοβενία, θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός θα αποφασίζεται στο πλαίσιο της υλοποίησης του SAVE II, λαμβανομένης υπόψη της φύσεως των διαφόρων δραστηριοτήτων, του αριθμού των εταίρων που συμμετέχουν στο συγκεκριμένο σχέδιο και του αριθμού των χωρών που συμμετέχουν στη δραστηριότητα.

4. Η Σλοβενία θα λαμβάνει όλα τα απαραίτητα μέτρα για να εξασφαλίσει τον εθνικό συντονισμό και την οργάνωση της συμμετοχής στο SAVE II.

5. Η Σλοβενία θα καταβάλλει κατ' έτος συνδρομή στο γενικό προϋπολογισμό των Ευρωπαϊκών Κοινοτήτων για την κάλυψη των δαπανών που συνεπάγεται η συμμετοχή της στο SAVE II (βλ. Παράρτημα ΙΙ).

Η Επιτροπή σύνδεσης εξουσιοδοτείται να προσαρμόζει την εν λόγω συνδρομή, εφόσον απαιτείται.

6. Τα κράτη μέλη της Κοινότητας και η Σλοβενία θα καταβάλουν κάθε προσπάθεια, στο πλαίσιο των ισχυουσών διατάξεων, για να διευκολύνουν την ελεύθερη κίνηση και διαμονή των προσώπων που θα μετακινούνται μεταξύ της Σλοβενίας και των κρατών μελών της Κοινότητας για το σκοπό της συμμετοχής σε δραστηριότητες που καλύπτονται από την παρούσα απόφαση.

7. Επιφυλασσομένων των καθηκόντων της Επιτροπής και του Ελεγκτικού Συνεδρίου των Ευρωπαϊκών Κοινοτήτων σχετικά με την παρακολούθηση και αξιολόγηση του SAVE II συμφώνως προς το άρθρο 5 της απόφασης του Συμβουλίου για το SAVE II, η συμμετοχή της Σλοβενίας στο πρόγραμμα θα παρακολουθείται συνεχώς στη βάση εταιρικής συνεργασίας μεταξύ της Σλοβενίας και της Επιτροπής των Ευρωπαϊκών Κοινοτήτων. Η Σλοβενία θα υποβάλλει στην Επιτροπή σχετικές εκθέσεις και θα συμμετέχει σε άλλες συναφείς ειδικές δραστηριότητες που θα δημιουργήσει η Κοινότητα.

8. Επιφυλασσομένων των διαδικασιών που αναφέρονται στα άρθρα 4 και 5 της απόφασης για το SAVE II, η Σλοβενία θα καλείται σε συνεδριάσεις συντονισμού σχετικά με κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις της Επιτροπής SAVE. Η Επιτροπή θα ενημερώνει την Σλοβενία σχετικά με τα αποτελέσματα των εν λόγω τακτικών συνεδριάσεων.

9. Η γλώσσα που θα χρησιμοποιείται όσον αφορά τη διαδικασία εφαρμογής, τις συμβάσεις, τις εκθέσεις που θα υποβάλλονται και τις λοιπές διοικητικές ρυθμίσεις σχετικά με το πρόγραμμα SAVE II θα είναι μία από τις επίσημες γλώσσες της Κοινότητας.

ΠΑΡΑΡΤΗΜΑ ΙΙ

ΟΙΚΟΝΟΜΙΚΗ ΣΥΝΔΡΟΜΗ ΤΗΣ ΣΛΟΒΕΝΙΑΣ ΣTO SAVE II

1. Η οικονομική συνδρομή της Σλοβενίας θα καλύπτει:

- επιδοτήσεις ή οποιαδήποτε άλλη χρηματοδοτική στήριξη από το πρόγραμμα σε Σλοβένους συμμετέχοντες,

- επιπρόσθετες διοικητικές δαπάνες συναφείς με τη διαχείριση του προγράμματος από την Επιτροπή των Ευρωπαϊκών Κοινοτήτων, οι οποίες προκύπτουν λόγω της συμμετοχής της Σλοβενίας.

2. Για κάθε οικονομική χρήση, το συνολικό ποσό επιδοτήσεων ή οποιασδήποτε άλλης χρηματοδοτικής στήριξης που θα λαμβάνουν Σλοβένοι δικαιούχοι από το πρόγραμμα δεν θα υπερβαίνει τη συνδρομή που θα καταβάλλει η Σλοβενία, μετά αφαίρεση των επιπρόσθετων διοικητικών δαπανών.

Σε περίπτωση που η συμβολή που θα καταβάλλει η Σλοβενία στο γενικό προϋπολογισμό των Ευρωπαϊκών Κοινοτήτων, μετά την αφαίρεση των επιπρόσθετων διοικητικών δαπανών, είναι υψηλότερη από το συνολικό ύψος των επιδοτήσεων ή οποιασδήποτε άλλης χρηματοδοτικής στήριξης που λαμβάνουν Σλοβένοι δικαιούχοι από το πρόγραμμα, η Επιτροπή θα μεταφέρει το υπόλοιπο στην επόμενη οικονομική χρήση και θα αφαιρείται από τη συνδρομή του επομένου έτους. Σε περίπτωση που απομείνει τέτοιο υπόλοιπο κατά τη λήξη του προγράμματος, το αντίστοιχο ποσό θα επιστραφεί στη Σλοβενία.

3. Η ετήσια συνδρομή της Σλοβενίας θα ανέρχεται σε 57 942 EUR από το 1999. Από το ποσό αυτό, 3 942 EUR θα καλύπτουν επιπρόσθετες διοικητικές δαπάνες συναφείς προς τη διαχείριση του προγράμματος από την Επιτροπή, οι οποίες απορρέουν από τη συμμετοχή της Σλοβενίας.

4. Θα εφαρμόζεται ο δημοσιονομικός κανονισμός που ισχύει για το γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνδρομής της Σλοβενίας.

Μετά την έναρξη ισχύος της παρούσας απόφασης και στις αρχές κάθε επομένου έτους, η Επιτροπή θα απευθύνει στη Σλοβενία πρόσκληση για την καταβολή ποσού αντίστοιχου προς τη συνδρομή της στις δαπάνες στο πλαίσιο της παρούσας απόφασης.

Η εν λόγω συνδρομή θα εκφράζεται σε EUR και θα καταβάλλεται σε τραπεζικό λογαριασμό της Επιτροπής σε ευρώ.

Η Σλοβενία θα καταβάλλει τη συνδρομή της στις ετήσιες δαπάνες στο πλαίσιο της παρούσας απόφασης σύμφωνα με την πρόσκληση καταβολής και το αργότερο εντός τριών μηνών μετά την αποστολή της. Κάθε καθυστέρηση στην καταβολή της συνδρομής θα έχει ως αποτέλεσμα την πληρωμή τόκων εκ μέρους της Σλοβενίας επί του ληξιπροθέσμου υπολοίπου από την ημέρα που κατέστη απαιτητό με επιτόκιο ίσο προς το επιτόκιο που επιβάλλει το Ευρωπαϊκό Νομισματικό Ταμείο Συνεργασίας κατά το μήνα που η οφειλή καθίσταται απαιτητή για τις πράξεις σε ευρώ, προσαυξημένο κατά 1,5 εκατοστιαία μονάδα.

5. Η Σλοβενία θα καταβάλλει τις επιπρόσθετες διοικητικές δαπάνες που αναφέρονται στην παράγραφο 3 (3 942 EUR) από τον εθνικό προϋπολογισμό της.

6. Ή Σλοβενία θα καταβάλει το εναπομένον κόστος λόγω της συμμετοχής της στο SAVE II δηλ. 54 000 EUR από τον εθνικό της προϋπολογισμό.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΑΞΗΣ

Άνοιγμα των κοινοτικών προγραμμάτων στον τομέα της ενέργειας στη Σλοβενία (SAVE II)

2. ΣΧΕΤΙΚΗ ΓΡΑΜΜΗ ΤΟΥ ΠΡΟΥΠΟΛΟΓΙΣΜΟΥ

Η Σλοβενία αποφάσισε να καλύψει τις δαπάνες της συμμετοχής της εξ ολοκλήρου από τον εθνικό προϋπολογισμό της. Η Σλοβενία θα κληθεί να μεταφέρει τη συνεισφορά της στη θέση 6091 των εσόδων του προϋπολογισμού της ΕΕ.

3. ΝΟΜΙΚΗ ΒΑΣΗ

Συνθήκη περί ιδρύσεως της Ευρωπαϊκής Κοινότητας, και ιδίως τα άρθρα 175 και 174 παράγραφος 1, σε συνδυασμό με το άρθρο 300 παράγραφος 3, 1ο εδάφιο,

Άρθρο 106 της Ευρωπαϊκής συμφωνίας με τη Σλοβενία, το οποίο προβλέπει το άνοιγμα των κοινοτικών προγραμμάτων, που άρχισε να ισχύει την 01.02.1999.

Απόφαση του Συμβουλίου (96/737/EΚ) σχετικά με το πενταετές πρόγραμμα προετοιμασίας και υλοποίησης μέτρων και δράσεων με μέθοδο αποδοτική από πλευράς κόστους για την προώθηση της αποτελεσματικότερης χρήσης της ενέργειας στην Κοινότητα, και ιδίως το άρθρο 10, το οποίο προβλέπει ότι το πρόγραμμα αυτό είναι ανοικτό στη συμμετοχή των συνδεδεμένων χωρών της Κεντρικής Ευρώπης σύμφωνα με τους όρους που τάσσουν οι συμφωνίες σύνδεσης για τη συμμετοχή σε κοινοτικά προγράμματα.

4. ΠΕΡΙΓΡΑΦΗ ΤΗΣ ΠΡΑΞΗΣ:

4.1 Γενικός στόχος

Η συμμετοχή της Σλοβενίας στο SAVE II θα βοηθήσει την προετοιμασία της μελλοντικής ένταξής της στην Ένωση, η οποία αποτελεί το στόχο που έθεσε το Ευρωπαϊκό Συμβούλιο της Κοπεγχάγης τον Ιούνιο του 1993 και επιβεβαίωσαν μεταγενέστερα Ευρωπαϊκά Συμβούλια. Εκτός του ότι θα συμβάλει στην υλοποίηση των διατάξεων των Ευρωπαϊκών συμφωνιών που αφορούν την οικονομική και τεχνική συνεργασία, η συμμετοχή αυτή θα επιτρέψει επίσης στη Σλοβενία να εξοικειωθεί με τις διαδικασίες και μεθόδους που χρησιμοποιούνται σε κοινοτικά προγράμματα. Η ανακοίνωση της Επιτροπής για την "Ατζέντα 2000" επαναλαμβάνει τη σημασία της συμμετοχής σε κοινοτικά προγράμματα ως κεντρικό χαρακτηριστικό ενισχυμένης προενταξιακής στρατηγικής.

Η διαδικασία λήψης απόφασης για το άνοιγμα προγραμμάτων απαιτεί απόφαση του Συμβουλίου Σύνδεσης μεταξύ της Ένωσης και της συνδεδεμένης χώρας. Η εν λόγω απόφαση καθορίζει επίσης τις πρακτικές προϋποθέσεις και ρυθμίσεις για τη συμμετοχή στα προγράμματα.

Η ευρωπαϊκή συμφωνία με τη Σλοβενία ετέθη σε ισχύ την 1η Φεβρουαρίου 1999 και προβλέπει τη συμμετοχή της Σλοβενίας σε κοινοτικά προγράμματα, μεταξύ άλλων και στον ενεργειακό τομέα.

Το SAVE II είναι ένα από τα προγράμματα που θα ανοίξουν για τις χώρες της Κεντρικής και Ανατολικής Ευρώπης από το 1998 και εξής. Η συμμετοχή της Σλοβενίας προβλέπεται από το 1999 και μετά.

4.2 Καλυπτόμενη περίοδος και ρυθμίσεις ανανέωσης

Για τη διάρκεια του SAVE II, δηλ. μέχρι τις 31 Δεκεμβρίου 2000.

5. ΚΑΤΑΤΑΞΗ ΤΗΣ ΔΑΠΑΝΗΣ Η ΤΩΝ ΕΣΟΔΩΝ

5.1 Τύπος της σχετικής δαπάνης:

1. Μη υποχρεωτικές δαπάνες (ΜΥΔ)

2. Διαχωριζόμενες πιστώσεις

5.2 Τύπος των σχετικών εσόδων:

Στην ευρωπαϊκή συμφωνία, το άρθρο 106 αναφέρει ότι η Δημοκρατία της Σλοβενίας θα καλύψει η ίδια το κόστος που προκύπτει από τη συμμετοχή της και θα κληθεί να μεταβιβάσει τη συνδρομή της στο κονδύλιο 6091 των εσόδων του προϋπολογισμού της ΕΕ.

6. ΤΥΠΟΣ ΔΑΠΑΝΗΣ Η ΕΣΟΔΩΝ ΚΑΙ ΠΟΣΟΣΤΟ ΕΠΙΔΟΤΗΣΗΣ ΓΙΑ ΤΙΣ ΠΡΟΤΕΙΝΟΜΕΝΕΣ ΔΡΑΣΤΗΡΙΟΤΗΤΕΣ

Θα χορηγηθεί επιδότηση 100% (κατ’ ανώτατο όριο) του συνόλου των επιλεξίμων δαπανών για τις ακόλουθες δράσεις:

- μελέτες, διάδοση πληροφοριών και άλλες δράσεις που αποσκοπούν στην εφαρμογή και συμπλήρωση των κοινοτικών μέτρων, όπως εκούσιες συμφωνίες, συνεταιριστικές προμήθειες, εντολές προς οργανισμούς τυποποίησης, νομοθεσία κλπ, που λαμβάνονται για την αποτελεσματικότερη χρήση της ενέργειας.

- μελέτες των επιπτώσεων που έχει η τιμή της ενέργειας στην αποτελεσματικότερη χρήση της ενέργειας και μελέτες για την καθιέρωση της αποτελεσματικότερης χρήσης της ενέργειας ως κριτηρίου στο πλαίσιο κοινοτικών προγραμμάτων,

- μέτρα προτεινόμενα από την Επιτροπή για να ενθαρρυνθεί η ανταλλαγή εμπειριών με σκοπό να προωθηθεί ο καλύτερος συντονισμός μεταξύ διεθνών, κοινοτικών, εθνικών, περιφερειακών και τοπικών δραστηριοτήτων με τη δημιουργία κατάλληλων μέσων διάδοσης πληροφοριών.

- παρακολούθηση της προόδου όσον αφορά την αποτελεσματικότερη χρήση της ενέργειας στην Κοινότητα, στα επιμέρους κράτη μέλη και στη Σλοβενία, καθώς και αξιολόγηση και παρακολούθηση των δράσεων που αναλαμβάνονται και των μέτρων που λαμβάνονται στα πλαίσια του προγράμματος.

Για τις προαναφερόμενες δράσεις που επιδοτούνται κατά 100%, πρόσκληση υποβολής προσφορών θεωρείται η ίδια η απόφαση του Συμβουλίου της 16ης Δεκεμβρίου 1996 (96/737/ΕΚ).

Θα χορηγηθεί επιδότηση 50% (κατ’ ανώτατο όριο) του συνόλου των επιλεξίμων δαπανών για την από κοινού με άλλες πηγές χρηματοδότησης των ακολούθων δράσεων:

- τομεακές εξειδικευμένες πειραματικές δράσεις οι οποίες έχουν σκοπό την επίσπευση των επενδύσεων για την αποτελεσματικότερη χρήση της ενέργειας ή/και τη βελτίωση των συνηθειών των καταναλωτών όσον αφορά τη χρήση της ενέργειας, συμπεριλαμβανομένων ειδικών δράσεων για τη διαχείριση της ενέργειας σε περιφερειακή και αστική κλίμακα και για μεγαλύτερη συνοχή μεταξύ των κρατών μελών και της Σλοβενίας, και των περιφερειών τους, στον τομέα της αποτελεσματικότερης χρήσης της ενέργειας.

- μέτρα προτεινόμενα για την προώθηση καλύτερου συντονισμού των δραστηριοτήτων για τη διάδοση πληροφοριών.

- μέτρα προτεινόμενα από άλλους, πλην της Επιτροπής, για να ενθαρρυνθεί η ανταλλαγή εμπειριών με σκοπό να προωθηθεί ο καλύτερος συντονισμός μεταξύ διεθνών, κοινοτικών, εθνικών, περιφερειακών και τοπικών δραστηριοτήτων με τη δημιουργία κατάλληλων μέσων διάδοσης πληροφοριών.

Για τις προαναφερόμενες δράσεις, οι δραστηριότητες μπορούν να αναληφθούν από οργανισμούς ή δημόσιες και ιδιωτικές επιχειρήσεις, καθώς και από υφιστάμενα δίκτυα που καλύπτουν όλη την Κοινότητα ή προσωρινές συμπράξεις οργανισμών και/ή επιχειρήσεων που θα έχουν συσταθεί για την υλοποίηση των σχεδίων.

Για τις προαναφερόμενες δράσεις που επιδοτούνται κατά 50%, θα δημοσιεύεται στην Επίσημη Εφημερίδα πρόσκληση υποβολής προσφορών στις αρχές κάθε έτους.

Το υπόλοιπο της χρηματοδότησης των δράσεων και των μέτρων που μπορούν να επιδοτούνται έως 50% μπορεί να καλυφθεί είτε από δημόσιους είτε από ιδιωτικούς πόρους ή με συνδυασμό των δύο.

Είναι αυτονόητο ότι όλες οι αναλαμβανόμενες δράσεις θα έχουν σαφή και ορατή ευρωπαϊκή διάσταση.

Όσον αφορά τα έσοδα, προβλέπεται ότι η συνδρομή της Σλοβενίας θα καλύψει το κόστος της συμμετοχής της στο πλαίσιο του κονδυλίου 6091. Τα έσοδα θα αποδοθούν στα κονδύλια δαπανών για το SAVE II και, εφόσον αυτό κρίνεται σκόπιμο, στα αντίστοιχα κονδύλια λειτουργικών δαπανών.

Tα συνολικά προβλεπόμενα έσοδα αναφέρονται στην παράγραφο 7.4.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

7.1 Μέθοδος υπολογισμού του συνολικού κόστους της πράξης για τα οικονομικά έτη 1999 και 2000 (σύνδεση μεταξύ επιμέρους δαπανών και συνολικής δαπάνης).

Ο υπολογισμός βασίζεται στις ακόλουθες προϋποθέσεις:

- η συνδρομή της Σλοβενίας στη χρηματοδότηση των δραστηριοτήτων που αναφέρονται στο πρωτόκολλο υπολογίζεται με βάση την αρχή ότι η χώρα βαρύνεται με το κόστος της ίδιας συμμετοχής της. Η γραμμή 6091 δημιουργήθηκε στο σκέλος εσόδων του προϋπολογισμού για το σκοπό αυτό,

- η Κοινότητα μπορεί να αποφασίζει κατά περίπτωση την καταβολή συμπληρώματος της συνδρομής της χώρας εταίρου, το οποίο θα λαμβάνει τη μορφή συνδρομής στο πλαίσιο του εθνικού προγράμματος PHARE.

Βάσει του προσθέτου πρωτοκόλλου με τη Σλοβενία, οι χρηματοδοτικές και δημοσιονομικές ρυθμίσεις για το SAVE II είναι οι εξής: το κόστος υπολογίστηκε βάσει διαφόρων παραμέτρων εγγενών στο πρόγραμμα, δηλ. του ΑΕγχΠ, του πληθυσμού και της συνολικής εγχώριας κατανάλωσης ενέργειας.

Το κόστος συμμετοχής της Σλοβενίας στο SAVE II από το 1999 θα ανέλθει σε 57 942 ευρώ ετησίως.

Τα παραπάνω στοιχεία, από τα οποία το συμπληρωματικό κόστος διοικητικής φύσεως ανέρχεται σε 3 942 ευρώ πρέπει να καλυφθεί αποκλειστικά από τη Σλοβενία και να αφαιρεθεί, κατανέμεται ανά έτος ως εξής: η Σλοβενία θα καταβάλει το 100% του λειτουργικού κόστους της συμμετοχής της από τον εθνικό της προϋπολογισμό.

7.2 Αναλυτική κατανομή του κόστους (σε ευρώ) μετά αφαίρεση των διοικητικών δαπανών

>ΘΕΣΗ ΠIΝΑΚΑ>

7.3 Οι λειτουργικές δαπάνες για ειδικές μελέτες, συνεδριάσεις εμπειρογνωμόνων κ.λ.π. περιλαμβάνονται στην παράγραφο 10.2.

7.4 Τα προβλεπόμενα ετήσια έσοδα είναι τα εξής:

>ΘΕΣΗ ΠIΝΑΚΑ>

8. ΜΕΤΡΑ ΠΡΟΛΗΨΗΣ ΤΗΣ ΑΠΑΤΗΣ. ΑΠΟΤΕΛΕΣΜΑΤΑ ΤΩΝ ΛΗΦΘΕΝΤΩΝ ΜΕΤΡΩΝ

Όλες οι συμβάσεις, συμφωνίες και λοιπές νομικές δεσμεύσεις της Επιτροπής προβλέπουν επιτόπου ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των εργασιών υποχρεούνται να υποβάλλουν εκθέσεις και οικονομικές καταστάσεις, οι οποίες αναλύονται από την άποψη του περιεχομένου τους και της επιλεξιμότητας της δαπάνης σύμφωνα με το στόχο της κοινοτικής χρηματοδότησης.

Οι διατάξεις των βασικών γραμμών του προϋπολογισμού για την καταπολέμηση της απάτης ισχύουν και για την παρούσα γραμμή, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής και Ανατολικής Ευρώπης.

9. ΣΤΟΙΧΕΙΑ ΤΗΣ ΑΝΑΛΥΣΗΣ ΤΗΣ ΑΠΟΤΕΛΕΣΜΑΤΙΚΟΤΗΤΑΣ ΑΠΟ ΑΠΟΨΗ ΚΟΣΤΟΥΣ

9.1 Ειδικοί και ποσοτικοποιημένοι στόχοι

Στόχος του ανοίγματος του SAVE II στη Σλοβενία είναι να επωφεληθεί η τελευταία των ίδιων πλεονεκτημάτων που απολαμβάνουν ήδη από το πρόγραμμα τα κράτη μέλη της Κοινότητας. Κύριος στόχος της κοινοτικής δράσης για την αποτελεσματικότερη χρήση της ενέργειας είναι να επιτρέψει σε όλες τις συμμετέχουσες χώρες να επιτύχουν κατά τρόπο αποτελεσματικό από άποψη κόστους συνετή και ορθολογική χρήση των ενεργειακών πόρων σε όλους τους τομείς, να μειώσει τις αρνητικές επιπτώσεις της χρήσης της ενέργειας στο περιβάλλον και να συμβάλει σε μεγαλύτερη ασφάλεια του εφοδιασμού σε ενέργεια και σε βιώσιμη οικονομική ανάπτυξη.

Οι ειδικότερες στρατηγικές και στόχοι του προγράμματος είναι:

- η ενίσχυση της υποδομής για την αποτελεσματικότερη χρήση της ενέργειας στις συμμετέχουσες χώρες και η ενθάρρυνση των επενδύσεων σε έργα εξοικονόμησης ενέργειας από ιδιώτες καταναλωτές, δημόσιους καταναλωτές και από τη βιομηχανία.

- η σταθεροποίηση και η μείωση των εκπομπών CO2 σύμφωνα με τους στόχους της Κοινότητας

- η ανάπτυξη και εξακολούθηση δράσεων με σκοπό την ενίσχυση της οικονομικής και κοινωνικής συνοχής της Κοινότητας, και ιδίως τη μείωση των διαφορών μεταξύ των επιπέδων ανάπτυξης των διαφόρων περιφερειών, προσπάθεια στην οποία θα πρέπει να ενταχθεί και η ενέργεια.

- η συμπλήρωση άλλων προγραμμάτων για τη χρήση και προώθηση νέων ενεργειακών τεχνολογιών.

- η βελτίωση της ενεργειακής έντασης της τελικής κατανάλωσης κατά μία ακόμα ποσοστιαία μονάδα ανά έτος επιπλέον αυτού που θα είχε άλλως επιτευχθεί.

- η στήριξη των τοπικών προγραμμάτων διαχείρισης της ενέργειας.

- η εξασφάλιση διεξοδικής εκ των προτέρων εκτίμησης και συστηματικής παρακολούθησης και αξιολόγησης των δράσεων και σχεδίων.

- η εξασφάλιση της εφαρμογής των οδηγιών για την αποτελεσματικότερη χρήση της ενέργειας, όπως οι οδηγίες που αφορούν την επισήμανση, τα ελάχιστα πρότυπα αποτελεσματικότητας, τη μείωση του CO2 (93/76/ΕΟΚ), κ.λ.π. σύμφωνα με τις διαδικασίες που τάσσουν οι εν λόγω οδηγίες.

9.2 Αιτιολογία της πράξης

- Ανάγκη κοινοτικής χρηματοδοτικής βοήθειας

Λόγω του εύρους του κόστους της συμμετοχής της Σλοβενίας στο πρόγραμμα SAVE II (κάτω των 100 000 ευρώ ανά έτος), η χρηματοδότηση της χρηματοδοτικής συνδρομής της Σλοβενίας μέσω της επιχορήγησης που λαμβάνει από το Phare δεν απαιτείται προς το παρόν.

- Επιλογή τρόπων και μέσων

Η ένταξη της Σλοβενίας στο SAVE II θα την εγκαταστήσει σε ανάλογη βάση προς τα σημερινά κράτη μέλη της ΕΕ. Η ένταξη Σλοβένων ειδικών στα κοινοτικά δίκτυα θα συμβάλει αποφασιστικά στην προετοιμασία της Σλοβενίας προς τη μελλοντική ένταξη.

- Κύριοι παράγοντες αβεβαιότητας που ενδέχεται να επηρεάσουν τα συγκεκριμένα αποτελέσματα της πράξης

Δεδομένου ότι τα σχέδια θα επιλέγονται σύμφωνα με ποιοτικά κριτήρια, οι πραγματικές επιπτώσεις θα μπορούν να μετρηθούν μόνον βάσει της ικανότητας των σλοβανικών θεσμικών οργάνων και επιχειρήσεων να ανταποκριθούν στις προσκλήσεις υποβολής προτάσεων για δράσεις που θα απευθύνει η Επιτροπή στο πλαίσιο του προγράμματος, όπως προβλέπεται στο Κεφάλαιο 6 της παρούσας δημοσιονομικής κατάστασης.

9.3 Παρακολούθηση και αξιολόγηση της πράξης

Οι διαδικασίες παρακολούθησης και αξιολόγησης που περιλαμβάνονται στο SAVE II (και, ειδικότερα όσον αφορά την αξιολόγηση, στο άρθρο 5, παράγραφος 2, της απόφασης για τη δημιουργία του εν λόγω προγράμματος) θα καλύπτουν και πράξεις που χρηματοδοτούνται προς όφελος Σλοβένων δικαιούχων, συμπεριλαμβανομένης της υποβολής από τους επιλεγμένους δικαιούχους προς την Επιτροπή έκθεσης ανά εξάμηνο και μετά την περάτωση του σχεδίου. Όπως αναφέρεται στο άρθρο 6 της ίδιας απόφασης, οι επιδοτήσεις προγραμμάτων υπόκεινται επίσης σε ορισμένες πράξεις παρακολούθησης και αξιολόγησης.

10. ΔΙΟΙΚΗΤΙΚΗ ΔΑΠΑΝΗ

Η ουσιαστική κινητοποίηση των απαιτούμενων διοικητικών πόρων θα εξαρτηθεί από την ετήσια απόφαση της Επιτροπής για την κατανομή των πόρων, λαμβανομένου υπόψη του προσωπικού και των επιπλέον ποσών που θα χορηγήσει η αρμόδια για τον προϋπολογισμό αρχή.

10.1 Επιπτώσεις στον αριθμό των θέσεων εργασίας (σε ανθρώπους/έτος)

>ΘΕΣΗ ΠIΝΑΚΑ>

10.2 Συνολικές οικονομικές επιπτώσεις στους ανθρώπινους πόρους

(σε ΕΥΡΏ)

>ΘΕΣΗ ΠIΝΑΚΑ>

* Χρησιμοποιώντας τους υπάρχοντες πόρους που απαιτούνται για τη διαχείριση της πράξης (υπολογισμός βασισμένος σε A-1, A-2, A-4, A-5, A-7).

Η δαπάνη του κονδυλίου A-7002 (τεχνική βοήθεια) θα καλυφθεί από τις εισπράξεις (άρθρο. 4§2, τρίτο εδάφιο του δημοσιονομικού κανονισμού) που έχουν ληφθεί από τη συμμετοχή της Σλοβενίας στα κοινοτικά προγράμματα (βλ. § 5.3 του δημοσιονομικού δελτίου).

10.3 Αύξηση άλλων διοικητικών δαπανών ως αποτέλεσμα της πράξης

(σε ευρώ)

>ΘΕΣΗ ΠIΝΑΚΑ>

Η παραπάνω δαπάνη θα καλυφθεί από τις εισπράξεις (άρθρο. 4§2, τρίτο εδάφιο του δημοσιονομικού κανονισμού) που έχουν ληφθεί από τη συμμετοχή της Σλοβενίας στα κοινοτικά προγράμματα (βλ. § 5.3 του δημοσιονομικού δελτίου).